Krasnyj Cholmas
Krasnyj Cholmas (rus. Красный Холм 'raudonoji kalva') – miestas Rusijoje, Tverės srityje, 150 km į šiaurės rytus nuo Tverės, 38 km nuo Bežecko, prie Neledinos upės. Rajono centras. Geležinkelio stotis, praeina plentas Tverė–Vesjegonskas. Yra krašto muziejus, Antonijevo vienuolynas (įkurtas 1461 m., griuvėsiai), Švč. Trejybės bažnyčios varpinė, XIX–XX a. pr. pirklių, gyvenamieji, viešieji pastatai.